[{"text_idx": "#000002", "text": "Ar gyfer grwpiau bach o blant ag ystod oed eang\n12 sesiwn yn seiliedig ar y Beibl + gwasanaeth ar gyfer pob oed"}, {"text_idx": "#000003", "text": "Mae y gyfres Mosaig yn brosiect ar y cyd rhwng Cyngor Ysgolion Sul a Scripture Union Cymru ac yn cael ei ddefnyddio fel cyfres o werslyfrau am flwyddyn. Mae dau lyfr yn y gyfres sef \u2018Duw gyda Ni\u2019 a \u2018Mae Duw yn dda\u2019 sy\u2019n cynnwys rhyngddynt 24 o wersi ysgol sul i blant 5-11 oed. Maent hefyd ar gael yn Saesneg o dan y teitl Mosaic."}, {"text_idx": "#000004", "text": "Pris y llyfrau yw \u00a311.99 yr un."}, {"text_idx": "#000005", "text": "Yn y llyfrau Mosaig cewch:\n\u2013 12 amlinelliad o sesiynau ar gyfer grwpiau o blant\n\u2013 Gweithgareddau addas ar gyfer oedran 2-14, i gyd yn cyfarfod gyda\u2019i gilydd\n\u2013 Yr holl adnoddau y bydd arnoch angen eu llungopi\u0308o ar gyfer y sesiynau\n\u2013 Cymorth a gwybodaeth i chwi pan fyddwch yn paratoi i arwain\nGwasanaeth ar gyfer pob oedran y gall yr eglwys gyfan ei fwynhau gyda\u2019i gilydd\n\u2013 Cynghorion doeth ac ymarferol gan arbenigwyr profiadol"}, {"text_idx": "#000006", "text": "Enghraifft o wers (cliciwch i\u2019w weld yn fwy):"}, {"text_idx": "#000007", "text": "Sut i redeg sesiwn Mosaig"}, {"text_idx": "#000008", "text": "Adnodd hyblyg sydd wedi ei gynllunio ar ffurf rhaglen strwythuredig yw Mosaig.\nMae yma hefyd syniadau ychwanegol y gallwch eu defnyddio os oes gennych amser ac os ydynt yn gweddu i\u2019r grw\u0302p yr ydych yn ei arwain. Gellir lawrlwytho rhai o\u2019r adnoddau ychwanengol oddi ar wefan LightLive sef . Hyd yn oed os nad yw yn hwylus i chi edrych ar y wefan, mae\u2019r llyfr hwn yn cynnwys y cyfan y bydd ei angen arnoch ar gyfer 12 sesiwn ddiddorol ac ystyrlon."}, {"text_idx": "#000009", "text": "Mae pob cyfres, sydd yn cynnwys dwy i bum sesiwn, yn dechrau gyda nodiadau cefndir hanfodol i\u2019r rhannau o\u2019r Beibl y byddwch yn eu defnyddio gyda\u2019r plant. Y mae hefyd baragraff pwysig sydd yn rhoi golwg ar sut y gellir addasu\u2019r gyfres ar gyfer y plant sydd yn eich grw\u0302p."}, {"text_idx": "#000010", "text": "Cyflwynir pedwar gweithgaredd fel patrymlun sylfaenol ar gyfer pob sesiwn \u2013 ffordd o ymchwilio i\u2019r Beibl, ymateb ar ffurf addoliad, a dau ddewis a fydd yn helpu\u2019r grw\u0302p i gymhwyso dysgeidiaeth y Beibl ar gyfer eu bywydau eu hunain."}, {"text_idx": "#000011", "text": "Awgrymir tri syniad ymestynnol er mwyn rhoi gweithgareddau mwy penodol ar gyfer plant ieuangach (y rhai dan wyth oed efallai) a phethau mwy heriol i blant hy\u0302n eu gwneud (y rhai dros ddeg oed efallai). Mae gallu plant wrth gwrs yn amrywio a bydd yn rhaid i chi gyfeirio plant unigol at y gweithgareddau sydd fwyaf addas ar eu cyfer. Awgrymir syniadau newydd ym mhob sesiwn ar gyfer y gyfres \u2018Adnod i\u2019w dysgu a\u2019i chofio\u2019."}, {"text_idx": "#000012", "text": "Gwasanaeth ar gyfer pob oed\nMae Mosaig wedi darparu gwasanaeth ar gyfer pob oed ar thema un o\u2019r tair cyfres sydd yn y llyfr. Bydd y gwasanaeth hwn yn ddefnyddiol ar gyfer achlysur pan fydd yr oedolion a\u2019r plant yn cyd-addoli."}, {"text_idx": "#000013", "text": "Cynghorion buddiol i\u2019ch ysbrydoli a\u2019ch annog yn eich gwaith \u2013 gan awdur sydd wedi arfer gweithio gydag eglwysi bychain."}, {"text_idx": "#000014", "text": "Cre\u0308wch grw\u0302p ar LightLive ar-lein () a chewch fynediad i ddewis helaeth o adnoddau ychwanegol yn Saesneg ar gyfer eich grw\u0302p. Gallwch chwilio\u2019r data-bas yn o\u0302l y testun a\u2019r rhan o\u2019r Beibl fel na fyddwch byth yn brin o syniadau ar gyfer eich amser grw\u0302p na\u2019ch achlysur arbennig!"}, {"text_idx": "#000015", "text": "Edrychwch ar dudalen 7 er mwyn gweld teitlau llyfrau eraill a argymhellir i gefnogi eich rhaglenni a rhoi syniadau i\u2019ch grw\u0302p i\u2019w helpu i dyfu mewn ffydd gan gynyddu eich hyder chwithau hefyd. Cofiwch bod dewis helaeth o ffilmiau 5 munud ar gael yn y gyfres Stori Duw, Beibl Bach i Blant a Beibl Bach Stori Duw. Mae fersiwn sain ar gael o Beibl Bach i Blant, Beibl Bach Stori Duw a Beibl y Stori\u0308wr. Mae fersiwn PowerPoint ar gael o Beibl Bach i Blant a hefyd Cyntaf i Ateb sy\u2019n cynnig 100 cwis rhyngweithiol."}, {"text_idx": "#000016", "text": "Gallwch gyfoethogi eich sesiynau wythnosol gyda lawrlwythiadau yn cynnwys:\n\u2018Bible story picture\u2019: gweithgaredd rheolaidd ar gyfer plant 2-7 oed (Mae\u2019r rhain ar gael hefyd fel tudalennau i\u2019w llungopi\u0308o ar ddiwedd pob sesiwn.)\n\u2018Learn and remember\u2019: PowerPoint o adnod o\u2019r Beibl i\u2019w dysgu ar gyfer plant 5-11 oed\n\u2018Presentation\u2019: gweithgaredd animeiddio ar gyfer ieuenctid 11-14 oed"}, {"text_idx": "#000018", "text": "Amgylchiadau ble mae Mosaig yn gweithio orau...\nMae llawer o eglwysi yn dechrau eu haddoliad ar y Sul gyda phob oed yn bresennol. Mewn eglwysi eraill, mae pawb yn cyrraedd gyda\u2019i gilydd ond yn gwahanu yn grwpiau oedolion a phlant gan gyfarfod eto i addoli ar y diwedd. Gellir defnyddio Mosaig yn y naill sefyllfa a\u2019r llall pan fydd nifer y plant yn rhy fychan i\u2019w gwneud yn ymarferol i baratoi ar gyfer gwahanol grwpiau oedran."}, {"text_idx": "#000019", "text": "Gellid defnyddio Mosaig hefyd pan fydd yr adeilad lle mae\u2019r plant yn cyfarfod yn rhy gyfyng i fedru paratoi ar gyfer mwy nag un grw\u0302p.\nByddai Mosaig yn ddefnyddiol hefyd lle nad oes ond ychydig o oedolion ar gael i weithio gyda\u2019r plant. (Wrth gwrs, oherwydd ystyriaethau diogelwch ac amddiffyn plant, dylid sicrhau bod o leiaf ddau o\u2019r oedolion sydd yn gweithio gyda\u2019r plant wedi cael datgeliad DBS.) Yma, gellir gwneud y rhan fwyaf o\u2019r gweithgareddau gyda\u2019ch gilydd, a cheir gweithgareddau gwahanol wedi eu hanelu at blant ieuangach a phlant hy\u0302n tuag at ddiwedd y sesiwn.\nByddai Mosaig hefyd yn ddelfrydol os ydych yn sefydlu grw\u0302p plant o\u2019r newydd ac eisiau dechrau gyda rhaglen syml."}]